### Resume

Byrådet vedtog 9. juni 2021 i pkt. 131, Trafiksikkerhedsplan 2021-2024. Til trafiksikkerhedsplanen hører en handlingsplan, som revideres hvert år. På baggrund af Handlingsplan 2024 søges der om anlægsbevillinger på i alt 20,09 mio. kr. til gennemførelse af 34 tiltag i 2024 og 2025.

### Sagsfremstilling

Trafiksikkerhedsplanen er grundlaget for trafiksikkerhedsarbejdet i kommunen. Med en trafiksikkerhedsplan kan der ydes en systematisk og sammenhængende indsats på trafiksikkerhedsområdet, mod de mål og visioner, der er opsat for trafiksikkerheden såvel landsdækkende som lokalt.

For at sikre en realisering af trafiksikkerhedsplanen 2021-2024, er der udarbejdet en tilhørende Handlingsplan 2024. I handlingsplanen er der et forslag til prioritering af projekterne og indsatserne på trafiksikkerhedsområdet. En gang om året bliver handlingsplanen revideret, hvor blandt andet en opdateret vejledende prioritering af projekterne fremgår. Handlingsplan 2024 er vedlagt som bilag.

Prioriteringsmodellen tager udgangspunkt i trafiktal, ulykkesstatistik, vejtekniske forhold, løsningsforslagets effekt med videre på den konkrete lokalitet. Modellen giver de enkelte projekter point og prioriterer de projekter højest, der har det største potentiale for forbedring af trafiksikkerheden og trygheden i trafikken i forhold til økonomi og effekt. På den måde tilrettes indsatserne, hvor behovet er størst.

Der søges om anlægsbevilling til gennemførelse af følgende tiltag:

* Stiprojekter, prioritet nr. 1-6 og til i alt 6,53 mio. kr. i 2024. Prioritet nr. 7 til i alt 0,31 mio. kr. i 2025.
* Skolevejsprojekter, prioritet nr. 1-5, i alt 1,375 mio. kr. i 2024. Prioritet nr. 5-7 til i alt 2,2 mio. kr. i 2025.
* Mindre anlægsprojekter, prioritet nr. 1-15, til i alt 5,55 mio. kr i 2024. Prioritet nr. 16-20 til i alt 4,125 mio. kr. i 2025.

Såfremt der i de enkelte puljer forekommer ubrugte midler, fortsætter forvaltningen med udførelse af projekter fra bufferlisten, uden yderligere politisk behandling. Projekterne vælges under hensyn til prioriteringslisterne og de ubrugte midler. Prioriteringslisterne og handlingsplan 2024 fremgår af bilag.

### Økonomi

![](data:image/png;base64...)

Figur 1 - Anlægsbevilling til nye projekter

![](data:image/png;base64...)

Figur 2 - Reducering af anlægsbevilling hvorfra der sker finansiering til nye projekter.

![](data:image/png;base64...)

Figur 3 - sagens samlede bevillingsmæssige konsekvenser

Opsummering af de bevillingsmæssige konsekvenser

Sagen medfører, at der gives anlægsbevillinger på 20,09 mio. kr. til 3 projekter til udførsel i 2024/2025 og 3 projekter reduceres med 6,465 mio. kr. hvorfra der sker finansiering af nye projekter.

Udgiften finansieres af et restbudget i [adresse] på 6,465 mio. kr. vedr. Mindre Anlæg 2023-24 og [adresse] 2021-23 samt de til formålet afsatte rådighedsbeløb i 2024 og 2025 på puljerne Mindre Anlæg, Cykelstier og sikre skoleveje.

Forskydning mellem årene sker via kassen.

Afledt drift

Der er afledt drift på 250.000 kr. fra 2025 og frem vedr. gadelys, vinterbekæmpelse, fejning, pleje af grønt m.m. Dette indgår i den samlede politiske prioritering vedr. budgetlægningen [adresse] - spor 2

Høring
Centralt Budget har ingen bemærkninger af bevillingsmæssig karakter.

### Klima og resiliensvurdering

Trafiksikkerhedsplanen er med til at definere hvordan vi sikre trafiksikkerhed generelt, samt hvordan vi med trafiksikkerhed kan skabe mere tryghed i trafikken for alle. En væsentlig del er at gøre forholdene bedre for cyklister og gående og fremme af disse transportformer til gavn for den enkelte borger og den grønne mobilitet.

### Sagens videre forløb

Sagen skal behandles af Økonomiudvalget og Byrådet.

### Teknik- og Miljødirektøren indstiller,

|  |  |
| --- | --- |
| at | vedhæftede prioriteringer i handlingsplanen 2024 godkendes, og |
| at | de bevillingsmæssige konsekvenser godkendes, jf. bevillingsskema under afsnittet økonomi. |

### Beslutning

Anbefalet.

Vagn Jacobsen var fraværende.